Publication: Magyar Közlöny
Issue: MK-2000-122 (Year: 2000, Number: 122)
Era: 1990-2004
Section: szóló 170/1992. (XII. 22.) Korm. rendelet 10. §-ának
Paragraph Index: 81

(2) A szolgálat jogviszony ideje alapján járó kedvezményt az alábbi számítás szerint úgy kell figyelembe venni, hogy az a futamidőt csökkentse. A kölcsönt engedélyező által megállapított kölcsön összegét el kell osztani az engedélyezett futamidőre eső hónapok számával. Ez adja a havi törlesztő részlet összegét. A munkáltatói kölcsön folyósításakor a támogatásban részesült személy tartozását a már figyelembe vehető ténylegesen betöltött időnek megfelelő összegű kedvezménnyel csökkenteni kell oly módon, hogy a kedvezmény összegét el kell osztani az előbbiek szerint megállapított havi törlesztő részlet összegével. Ennek eredménye adja azoknak a hónapoknak a számát, amennyivel rövidül az engedélyezett futamidő. A havi törlesztő részlet összegét növelni kell a pénzintézet által felszámított kezelési költséggel.

Source: https://magyarkozlony.hu/hivatalos-lapok/c3cc4e2c2591ef58b56eb6bd50faab92273f71d4/dokumentumok/156af28d52096b406f7bff844ed5a8005bd4ebec/letoltes